**\* \* \* U P O Z O R N E N I E \* \* \***

**K PODÁVANIU**

**OHLÁSENÍ O VZNIKU ODPADU A NAKLADANÍ S NÍM**

**OD 1. JANUÁRA 2025**

**SA OHLÁSENIA O VZNIKU ODPADU A NAKLADANÍ S NÍM**

**BUDÚ PODÁVAŤ**

**VÝLUČNE ELEKTRONICKY**

**A LEN PROSTREDNÍCTVOM**

**INFORMAČNÉHO SYSTÉMU ODPADOVÉHO**

**HOSPODÁRSTVA (v skratke ISOH)**

**nakoľko podľa §103 ods. 23 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov sa evidenčná a ohlasovacia povinnosť vykonáva elektronicky prostredníctvom informačného systému.**

**Vami zaslané listinné Ohlásenie nebudú akceptované a budú považované za nepodané, nakoľko od 1. januára 2025 nastáva zmena v spôsobe jeho podávania. Rozsah vykazovaných údajov zostáva zachovaný, mení sa len forma podania z listinnej na elektronickú.**

**Žiadame Vás, aby ste Ohlásenie podali prostredníctvom ISOH najneskôr do 31.3.2025. V prípade, že tak neurobíte, Ministerstvo životného prostredia Slovenskej republiky Vám môže uložiť pokutu v zmysle § 117 ods. 1 zákona o odpadoch vo výške od 500 do 50 000 eur.**

**Elektronické podanie vykonajte nasledovne:**

**- prihláste sa na portál ISOH (do internetového prehliadača zadajte adresu:**

**https://www.isoh.gov.sk, následne kliknite na tlačidlo „Prihlásiť“),**

**- vyplňte formulár „Ohlásenie o vzniku odpadu a nakladaní s ním“, prípadne priamo vložte elektronický súbor s predpísanou štruktúrou (.xml),**

**- vyplnený formulár podpíšte kvalifikovaným elektronickým podpisom.**

**Podrobné informácie a vysvetľujúce návody k podávaniu Ohlásení nájdete na internetovej stránke ISOH.**